cyanic-selkie/wikianc huggingface dataset:
সুভাষচন্দ্র বসু
১৯৪১–১৯৪৩: নাৎসি জার্মানি
সুভাষচন্দ্র বসু ১৯৪১ থেকে ১৯৪৩ সাল পর্যন্ত বার্লিনে বসবাস করেন। ১৯৩৪ সালে জার্মানিতে তার প্রথম সফরের সময়, তার সাথে একজন অস্ট্রীয় পশু চিকিৎসকের কন্যা, এমিলি শেঙ্কল এর পরিচয় হয়। তিনি এমিলিকে ১৯৩৭ সালে বিয়ে করেন। তাদের কন্যার নাম অনিতা বসু পাফ। বসুর দল ফরওয়ার্ড ব্লক এই তথ্য অস্বীকার করেছে। থাম্ব|অস্ট্রিয়ায় দুই মাসের ছুটি শেষে ১৯৩৮ সালের ২৪ জানুয়ারি কলকাতায় ফিরছেন।
১৯৪৩–১৯৪৫: জাপান অধিকৃত এশিয়া
১৯৪৩ সালে, জার্মানি ভারতের স্বাধীনতা অর্জনে সাহায্য করতে পারবে না বুঝতে পেরে, সুভাষচন্দ্র বসু জাপান চলে যান। তিনি জার্মান ডুবোজাহাজ, ইউ-১৮০ তে করে মাদাগাস্কারের দক্ষিণ-পূর্ব অঞ্চলে পৌঁছান, যেখানে তাকে বাকি পথ পাড়ি দেওয়ার জন্য জাপানি ডুবোজাহাজ, আই-২৯ এ স্থানান্তর করা হয়। এটি দ্বিতীয় বিশ্বযুদ্ধে দুটি ভিন্ন নৌবাহিনীর দুটি ডুবোজাহাজের মধ্যে ঘটা একমাত্র বেসামরিক ব্যক্তির হস্তান্তর। বাম|থাম্ব|জাপানি ডুবোজাহাজ আই-২৯ এ সামনের সারিতে (বাম থেকে দ্বিতীয়) বসা সুভাষচন্দ্র বসু (২৮ এপ্রিল ১৯৪৩)। জাপানি গোয়েন্দা বিভাগ, ফুজিওয়ারা কিকান এর প্রধান, মেজর (এবং যুদ্ধোত্তর লেফটেন্যান্ট-জেনারেল) ইওয়াইচি ফুজিওয়ারা সর্বপ্রথম আজাদ হিন্দ ফৌজ গঠনের কথা ভাবেন। ফুজিওয়ারার লক্ষ্য ছিল "একটি সেনা বাহিনী গঠন করা যা জাপানি সেনাবাহিনীর পাশাপাশি যুদ্ধ করবে।" তিনি সর্বপ্রথম ভারতীয় স্বাধীনতা লীগের ব্যাংকক অধ্যায়ের সভাপতি প্রীতম সিং ধিলনের সাথে সাক্ষাৎ করেন এবং প্রীতম সিং এর যোগাযোগের মাধ্যমে ১৯৪১ সালের ডিসেম্বরে পশ্চিম মালয় উপদ্বীপে বন্দী ব্রিটিশ ভারতীয় সেনা অধিনায়ক মোহন সিং কে নিয়োগ দেন। ১৯৪১ সালের ডিসেম্বরের দ্বিতীয়ার্ধে ফুজিওয়ারা ও মোহন সিং এর মধ্যে আলোচনার ফলে প্রথম আজাদ হিন্দ ফৌজ গঠিত হয়। ১৯৪২ সালের জানুয়ারির প্রথম সপ্তাহে তারা যৌথভাবে এর নাম মনোনীত করেন।
প্রবাসী জাতীয়তাবাদী নেতা রাসবিহারী বসুর নেতৃত্বে পরিচালিত তৎকালীন ভারতীয় স্বাধীনতা লীগ এর সমর্থনেই এগুলো হয়। ১৯৪২ সালের ডিসেম্বরে হিকারি কিকান এবং মোহন সিং মধ্যে মতানৈক্য ঘটার পর প্রথম আজাদ হিন্দ ফৌজ ভেঙ্গে দেওয়া হয়। মোহন বিশ্বাস করতে শুরু করেছিলেন যে, জাপানি হাইকমান্ড নিছক প্রচারণার হাতিয়ার হিসেবে আজাদ হিন্দ ফৌজকে ব্যবহার করছে। এসময় মোহন সিং কে আটক করা হয় এবং সৈন্যদের বন্দী শিবিরে ফেরত নেওয়া হয়। যাইহোক, ১৯৪৩ সালে সুভাষচন্দ্র বসুর আগমনের সঙ্গে স্বাধীনতার জন্য সেনাবাহিনী গঠনের ধারণাটি আবারো পুনরুজ্জীবিত হয়। জুলাই মাসে সিঙ্গাপুরে অনুষ্ঠিত একটি সভায় রাসবিহারী বসু, সুভাষচন্দ্র বসুর হাতে সংগঠনের নিয়ন্ত্রণ হস্তান্তর করেন। সুভাষচন্দ্র বসু সেনাবাহিনী পুনর্গঠন এবং দক্ষিণ-পূর্ব এশিয়ার প্রবাসী ভারতীয় জনগণের মধ্যে ব্যাপক সমর্থন সংগঠিত করতে সক্ষম হন। প্রবাসী ভারতীয়রা একইসাথে জাতীয় সেনাবাহিনীতে তালিকাভুক্ত হয়ে এবং স্বাধীনতার জন্য আত্মত্যাগের আহ্বানে সাড়া দিয়ে আর্থিকভাবে সহায়তা প্রদানের মাধ্যমে তাদের সমর্থন ব্যক্ত করেন। আজাদ হিন্দ ফৌজ এ একটি পৃথক নারী ইউনিট ছিল যার নাম ঝাঁসি রানী রেজিমেন্ট (রানী লক্ষ্মীবাঈ এর নামে নামকরণ হয়)। ক্যাপ্টেন লক্ষ্মী সেহগল এর নেতৃত্বে এই বাহিনী গঠিত হয়। এটিকে এশিয়ায় এধরণের প্রথম দৃষ্টান্ত হিসেবে বিবেচনা করা হয়।
সামরিক প্রতিকূলতার মুখোমুখি হয়েও সুভাষচন্দ্র বসু আজাদ হিন্দ আন্দোলনের প্রতি সমর্থন বজায় রাখতে সক্ষম হন। ১৯৪৪ সালের ৪ জুলাই, বর্মায় ভারতীয়দের এক সমাবেশে আজাদ হিন্দ ফৌজ এর জন্য একটি ভাষণ প্রদানের সময় তার সবচেয়ে বিখ্যাত উক্তিটি উচ্চারিত হয়: "তোমরা আমাকে রক্ত দাও, আমি তোমাদের স্বাধীনতা দেবো!" এর মাধ্যমে তিনি ভারতের জনগণকে ব্রিটিশ রাজের বিরুদ্ধে লড়াইয়ে যোগ দেওয়ার আহ্বান জানান। আজাদ হিন্দ ফৌজ এর সৈন্যরা, অস্থায়ী সরকার আর্জি হুকুমত-এ-আজাদ হিন্দ এর অধীনে ছিল। এই সরকার নিজস্ব মুদ্রা, ডাকটিকিট, আদালত এবং সিভিল কোড উপস্থাপন করে এবং অক্ষশক্তির নয়টি তৎকালীন রাষ্ট্র – জার্মানি, জাপান, ইতালীয় সমাজতান্ত্রিক প্রজাতন্ত্র, জার্মানি নিয়ন্ত্রিত ক্রোয়েশিয়া, চীন, বর্মা, মাঞ্চুকুও, জাপান নিয়ন্ত্রিত ফিলিপাইন একে স্বীকৃতি দেয়। এই রষ্ট্রগুলোর মধ্যে পাঁচটিই অক্ষশক্তির অধীনে প্রতিষ্ঠিত। এই সরকার ১৯৪৩ সালের নভেম্বর মাসে পর্যবেক্ষক হিসেবে তথাকথিত বৃহত্তর পূর্ব এশিয়া সম্মেলনে অংশগ্রহণ করে। থাম্ব|১৯৪৩ সালে [[টোকিও তে অনুষ্ঠিত বৃহত্তর পূর্ব এশিয়া সম্মেলনে সুভাষচন্দ্র বসু (সামনের সারিতে সর্বডানে)।]] আজাদ হিন্দ ফৌজ এর প্রথম দায়িত্ব ছিল পূর্ব ভারতীয় সীমান্তের মণিপুরের দিকে জাপানি আগ্রাসনে সহায়তা করা। জাপানিরা আরাকানে হামলার সময় এবং একই সাথে ইম্ফল ও কোহিমার দিকে আগ্রাসনের সময় আজাদ হিন্দ ফৌজ এর বিশেষ বাহিনী বাহাদুর গ্রুপ শত্রু রেখার পিছনে বিভিন্ন অপারেশনে অংশ নেয়। জাপানিরা ১৯৪২ সালে আন্দামান ও নিকোবর দ্বীপপুঞ্জ দখল করে নেয় এবং এর এক বছর পর সেখানে লেফটেন্যান্ট কর্নেল এ ডি লোগনাথন কে গভর্নর জেনারেল করে অস্থায়ী সরকার ও আজাদ হিন্দ ফৌজ প্রতিষ্ঠিত হয়। দ্বীপগুলির নাম পরিবর্তন করেশহীদ ওস্বরাজ রাখা হয়। যদিও, দ্বীপ প্রশাসনের মূল নিয়ন্ত্রণ জাপানি নৌবাহিনীর হাতেই ছিল। ১৯৪৪ সালের প্রথম দিকে দ্বীপে সুভাষচন্দ্র বসুর একমাত্র ভ্রমণের সময়, বোসের জাপানি নিমন্ত্রণকর্তারা সচেতনভাবেই তাকে স্থানীয় জনগণ থেকে বিচ্ছিন্ন করে রাখে যাতে জাপানিদের চূড়ান্ত স্বার্থ সম্পর্কে তিনি কোনো ধরনের জ্ঞান লাভ করতে সক্ষম না হন। সে সময় দ্বীপের জাপানি প্রশাসন ওই দ্বীপের ভারতীয় স্বাধীনতা লীগের নেতা ডা. দিওয়ান সিং কে আটক রেখে নির্যাতন করছিল, যিনি পরে জেলে আহত হয়ে মৃত্যুবরণ করেন। দ্বীপে সুভাষচন্দ্র বসুর পরিদর্শন কালে বেশ কয়েকজন স্থানীয় ব্যক্তি ডা. সিং এর দুর্দশা সম্পর্কে তাকে জানানোর চেষ্টা করে ব্যর্থ হন। এসময় লেফটেন্যান্ট কর্নেল লোগনাথন তার প্রকৃত প্রশাসনিক নিয়ন্ত্রণের অভাব সম্পর্কে সচেতন হন এবং গভর্নর জেনারেলের পদ থেকে পদত্যাগ করে রেঙ্গুনে আজাদ হিন্দ সরকারের সদর দপ্তরে ফিরে আসেন।
ভারতের মূল ভূখণ্ডে, উত্তর-পূর্ব ভারতের মণিপুরের মৈরাং শহরে ভারতীয় জাতীয় কংগ্রেসের অনুকরণে তৈরীকৃত একটি ত্রিবর্ণ পতাকা প্রথমবারের মত উত্থাপিত হয়। এরপর ইম্ফল ও কোহিমার পার্শ্ববর্তী শহরগুলো জাপানি সেনাবাহিনীর কিছু বিভাগ, আজাদ হিন্দ ফৌজ এর গান্ধী ও নেহরু ব্রিগেড এর সহায়তায় ঘেরাও ও অবরোধ করা শুরু করে। অক্ষশক্তি ভারতের মূল ভূখণ্ড জয় করার এই প্রচেষ্টাকে অপারেশন ইউ-গো আখ্যায়িত করে। থাম্ব|১৯৪৩ সালে টোকিওতে বক্তৃতা দানরত সুভাষচন্দ্র বসু। এই অপারেশনের সময়, ১৯৪৪ সালের ৬ জুলাই, সিঙ্গাপুর থেকে আজাদ হিন্দ রেডিও কর্তৃক সম্প্রচারিত একটি বক্তৃতায়, সুভাষচন্দ্র বসু মহাত্মা গান্ধীকে "জাতির পিতা" বলে সম্বোধন করেন এবং স্বাধীনতা যুদ্ধের জন্য তার আশীর্বাদ ও শুভেচ্ছা কামনা করেন। এই প্রথম গান্ধীকে এমন সম্বোধন করা হয়। এই দুই শহর দখল করার দীর্ঘ প্রচেষ্টায় জাপানি সম্পদ ক্রমাগত হ্রাস পেতে থাকে ও পরিশেষে অপারেশন ইউ-গো ব্যর্থ প্রমাণিত হয়। কয়েক মাস ধরে এই দুই শহরে জাপানিদের আক্রমণের সময় কমনওয়েলথ বাহিনী শহরের ভেতরে আটকে ছিল। কমনওয়েলথ বাহিনী তারপর পাল্টা আক্রমণ করে ও অক্ষশক্তির গুরুতর ক্ষতিসাধন করে। ফলে জাপানিরা বার্মিজ এলাকায় পশ্চাদপসরণ করতে বাধ্য হয়। কোহিমা ও ইম্ফলের যুদ্ধে জাপানিদের পরাজয়ের পর, ভারতের মূল ভূখণ্ডে আজাদ হিন্দ সরকারের একটি ঘাঁটি স্থাপনের লক্ষ্য চিরকালের জন্য ব্যর্থতায় পর্যবসিত হয়।
তবুও আজাদ হিন্দ ফৌজ বর্মায় ব্রিটিশ ভারতীয় সেনাবাহিনীর বিরুদ্ধে মেইকটিলা, মান্দালয়, বাগো, মাউন্ট পোপা ইত্যাদি অঞ্চলে গুরুত্বপূর্ণ কিছু যুদ্ধে অংশগ্রহণ করে। যাইহোক, রেঙ্গুনের পতনের সঙ্গে সুভাষচন্দ্র বসুর সরকার একটি কার্যকর রাজনৈতিক সত্তা হিসেবে অস্তিত্ব হারিয়ে ফেলে। এরপর লেফটেন্যান্ট কর্নেল লোগনাথনের অধীনে আজাদ হিন্দ ফৌজ এর একটি বড়ো অংশ আত্মসমর্পণ করে। অবশিষ্ট সৈন্যরা সুভাষচন্দ্র বসুর সঙ্গে মালয়ে পশ্চাদপসরণ করে অথবা থাইল্যান্ডের দিকে যাত্রা করে। যুদ্ধ শেষে জাপানের আত্মসমর্পণ আজাদ হিন্দ ফৌজ এর সমাপ্তি ঘটায়। এরপর বন্দীদের ভারতে ফেরত পাঠানো হয় এবং কিছু সৈন্যকে বিশ্বাসঘাতকতার দায়ে দণ্ডিত করা হয়।
ভারতীয় জাতীয় সেনাবাহিনী
ভারতীয় জাতীয় সেনাবাহিনী (ইন্ডিয়ান ন্যাশনাল আর্মি) মূলত গড়ে উঠেছিল জাতীয়তাবাদী নেতা রাসবিহারী বসুর হাতে, ১৯৪৩ খ্রিষ্টাব্দে রাসবিহারী বসু এই সেনাবাহিনীর দায়িত্ব সুভাষচন্দ্র বসুকে হস্তান্তর করেণ । একটি আলাদা নারী বাহিনী (রানি লক্ষ্মীবাঈ কমব্যাট) সহ এতে প্রায় ৮৫,০০০ (পঁচাশি হাজার) সৈন্য ছিল। এই বাহিনীর কর্তৃত্ব ছিল প্রাদেশিক সরকারের হাতে, যার নাম দেওয়া হয় "মুক্ত ভারতের প্রাদেশিক সরকার" (আর্জি হুকুমত-এ-আজাদ হিন্দ)। এই সরকারের নিজস্ব মুদ্রা, আদালত ও আইন ছিল। অক্ষ শক্তির ৯টি দেশ এই সরকারকে স্বীকৃতি দান করে। আইএনএ-র সৈন্যরা জাপানিদের আরাকান ও মেইক্টিলার যুদ্ধে সাহায্য করে।
সুভাষচন্দ্র বসু আশা করেছিলেন, ব্রিটিশদের উপর আইএনএ-র হামলার খবর শুনে বিপুল সংখ্যক সৈন্য ভারতীয় সেনাবাহিনী থেকে হতাশ হয়ে আইএনএ-তে যোগ দেবে। কিন্তু এই ব্যাপারটি তেমন ব্যাপকভাবে ঘটলনা। বিপরীতদিকে, যুদ্ধ পরিস্থিতির অবনতির সঙ্গে সঙ্গে জাপান তার সৈন্যদের আইএনএ থেকে সরিয়ে নিতে থাকে। একই সময় জাপান থেকে অর্থের সরবরাহ কমে যায়। অবশেষে, জাপানের আত্মসমর্পণের সঙ্গে সঙ্গে আইএনএ আত্মসমর্পণ করে।
১৯৩৪ খ্রিষ্টাব্দে বর্মার (বর্তমান মায়ানমার) মান্দালয়ের জেলে বন্দি থাকা অবস্থায় সুভাষচন্দ্র গুরুতর অসুস্থ হয়ে পড়েন। ব্রিটিশ সরকার তাকে এক শর্তে মুক্তি দিতে রাজি হন যে, ভারতের কোনো ভূখণ্ড না-ছুঁয়ে তিনি যদি বিদেশে কোথাও পাড়ি দেন তবে মুক্তি পাওয়া যাবে। সুভাষচন্দ্র ইউরোপে যাওয়া মনস্থ করেন ও ভিয়েনা পৌঁছান। দু-বছর চিকিৎসাধীন থাকার সময়ে অবসরে তিনি দুটি বই লেখার সিদ্ধান্ত নেন, তার আত্মজীবনী 'Indian Pilgrim' আর 'India's Struggle for Freedom'। সেই সময়ে তার পাণ্ডুলিপি টাইপ করার জন্যে এক অস্ট্রিয়ান মহিলা এমিলি শেংকেল তাকে সাহায্য করেন যিনি পরবর্তীকালে তার সচিবও হন। এই এমিলি শেংকেলের সঙ্গেই পরবর্তীকালে তার প্রণয় ও পরিণয়। তাদের এক কন্যাসন্তান অনিতা বসু পাফ। এমিলি শেংকেল কখনো ভারতে আসেননি, কিন্তু বৃহত্তর বসু পরিবার ও নেতাজির সহযোগীদের সঙ্গে তার চিরকাল যোগাযোগ ও সুসম্পর্ক ছিল। ১৯৯৬ খ্রিষ্টাব্দে তিনি প্রয়াত হন। অনিতা বসু পাফ তার পিতার দেশ ভারতে বহুবার এসেছেন। তিনি পেশায় অর্থনীতিবিদ, তার স্বামী মার্টিন পাফ জার্মান পার্লামেন্টের প্রাক্তন সদস্য। তাদের দুই পুত্র ও এক কন্যা।
মৃত্যু
থাম্ব|সুভাষচন্দ্র বসুর শেষ বিমান যাত্রা: নীল (সম্পন্ন), লাল (সম্পন্ন হয়নি)। ঐতিহাসিকদের মতে, ১৯৪৫ সালের ১৮ আগস্ট, সুভাষচন্দ্র বসুকে বহনকারী জাপানি বিমান, জাপান শাসিত ফোরমোসায় (বর্তমান তাইওয়ান) বিধ্বস্ত হওয়ার পর, আগুনে দগ্ধ হয়ে বসুর মৃত্যু ঘটে। তবে, তার অনেক অনুগামীই, বিশেষত বাংলায়, সে সময় ঘটনাটি অস্বীকার করে এবং এমনকি এখনো তার মৃত্যু সম্পর্কিত পরিস্থিতি ও তথ্য অবিশ্বাস করে। তার মৃত্যুর কয়েক ঘন্টার মধ্যেই বহু ষড়যন্ত্র তত্ত্ব আবির্ভূত হয় এবং দীর্ঘকাল এগুলো তার মৃত্যু সম্পর্কে বিভিন্ন কল্পকাহিনী জীবিত রেখেছে।
তাইহোকুতে দুপুর আড়াইটার দিকে যখন সুভাষচন্দ্র বসু কে নিয়ে বোমারু বিমানটি উড্ডয়ন শুরু করে, তখনই এর যাত্রীরা বিমানের ইঞ্জিন থেকে একটি বিকট শব্দ শুনতে পান। রানওয়ের টারম্যাক থেকে কারিগরেরা বিমান থেকে কিছু পড়ে যেতে দেখেন। পড়ন্ত বস্তু ছিল পোর্টসাইড ইঞ্জিন অথবা এর একটি অংশ এবং প্রোপেলার। বিমানটি দ্রুত ডান দিকে ঝাঁকুনি দিয়ে এবং ভূমিতে বিধ্বস্ত হয়ে দুই ভাগে বিভক্ত হয়ে পড়ে এবং আগুনে বিস্ফোরিত হয়। বিমানের ভেতরে, পাইলট, সহকারী পাইলট এবং জাপানি কোয়ান্তুং সেনাবাহিনীর ভাইস চিফ অফ স্টাফ লেফটেন্যান্ট জেনারেল সুনামাসা শিদেই, যার সুভাষচন্দ্র বসুর পক্ষে সোভিয়েত সেনাবাহিনীর সাথে মাঞ্চুরিয়ায় আলোচনা করার কথা ছিল, তাৎক্ষণিকভাবে নিহত হন।  সুভাষচন্দ্র বসুর সহচর হাবিবুর রহমান কিছু সময়ের জন্য অচেতন হয়ে যান এবং বসু চেতনা না হারালেও তার দেহ জ্বালানিতে সিক্ত হয়ে ওঠে। রহমান চেতনা ফিরে পাওয়ার পর তারা পিছনের দরজা দিয়ে বের হওয়ার চেষ্টা করে  ব্যর্থ হন। তারপর তারা আগুনের মধ্য দিয়েই দৌড়ে সামনে দিয়ে বের হওয়ার সিদ্ধান্ত নেন। বন্দরের লোকেরা বিমানের কাছে এসে দেখেন, দুজন লোক তাদের দিকে ছুটে আসছে, যাদের মধ্যে একজনের শরীরে আগুন জ্বলছে। এই ব্যক্তিটি ছিলেন সুভাষচন্দ্র বসু। তার পোশাক জ্বালানি চুঁইয়ে তাৎক্ষণিকভাবে প্রজ্বলিত হয়ে ওঠে। রহমান এবং অন্য কয়েকজন মিলে আগুন নেভাতে সক্ষম হলেও লক্ষ করেন যে সুভাষচন্দ্রের মুখ ও মাথা গুরুতরভাবে দগ্ধ হয়েছে। জয়েস লেব্রার মতে, "একটা লরি যেটা অ্যাম্বুল্যান্স হিসেবে কাজে লাগানো হয়েছিল, তা দ্রুত সুভাষচন্দ্র এবং অন্য যাত্রীদের তাইহোকুর দক্ষিণে নানমোন সৈনিক হাসপাতালে নিয়ে যায়।" বিমান বন্দরের কর্মচারীরা বেলা তিনটা নাগাদ হাসপাতালের সার্জেন-ইন-চার্জ ডা. তানেয়োশি ইয়োশিমির সাথে যোগাযোগ করেন। তারা হাসপাতালে পৌছানোর সময় ও তার কিছুক্ষণ পরও সুভাষচন্দ্র বসু সচেতন ও সংহত ছিলেন। ডা. ইয়োশিমি এসে তৎক্ষণাৎ দেখলেন বসুর শরীরের বিভিন্ন অঙ্গ, বিশেষত তার বুকে তৃতীয় মাত্রার দহন (থার্ড ডিগ্রি বার্ন) সংঘটিত হয়েছে, এতে তার সন্দেহ হয় যে বসু বাঁচবেন কী না। ডা. ইয়োশিমি তৎক্ষণাৎ বসুর চিকিৎসা শুরু করেন এবং তাকে সাহায্য করেন ডা. সুরুতা। পরবর্তীতে হাসপাতালের কর্মচারীদের সাক্ষাৎকার গ্রহণকারী ঐতিহাসিক লিওনার্ড গর্ডন এর বক্তব্য হল:"একটা জীবাণুনাশক, রিভামল, তার শরীরের অধিকাংশ স্থানে লাগানো হয় এবং এরপর একটি সাদা মলম প্রয়োগ করে তার শরীরের অধিকাংশে ব্যান্ডেজ করে দেওয়া হয়। ডা. ইয়োশিমি, বসুর হৃদয়ের দুর্বলতার জন্য চারটি ভিটা ক্যাম্ফর এবং দুটো ডিজিটামাইন ইঞ্জেকশন দেন। এগুলো ৩০ মিনিট অন্তর অন্তর দেওয়া হয়েছিল। যেহেতু পুড়ে যাওয়ার কারণে তার শরীরের জলীয় পদার্থ কমে যায় তাই তাকে ধমনীর মাধ্যমে রিঙ্গার সলিউশন দেওয়া হয়। একজন তৃতীয় ডাক্তার, ডা. ইশি, তাকে রক্ত দেওয়ার ব্যবস্থা করেন। একজন সৈনিক ও আর্দালী কাজুও মিতসুই সেই ঘরে উপস্থিত ছিলেন এবং কয়েকজন নার্স চিকিৎসায় সহায়তা করছিলেন। তখনো সুভাষচন্দ্রের পরিপূর্ণ চেতনা ছিল যা এরূপ গুরুতর আহত ব্যক্তির পক্ষে চমকপ্রদ বলে ড. ইয়োশিমি মনে করেন।"এই চিকিৎসা সত্ত্বেও, শীঘ্রই সুভাষচন্দ্র বসু কোমায় চলে যান। কয়েক ঘণ্টা পর, ১৯৪৫ সালের ১৮ আগস্ট, শনিবার, রাত নয়টা থেকে দশটার মধ্যে (স্থানীয় সময়), ৪৮ বছর বয়স্ক সুভাষচন্দ্র বসু মৃত্যুবরণ করেন।
দুদিন পর, ১৯৪৫ খ্রিস্টাব্দের ২০ আগস্ট, তাইহোকু শ্মশানে সুভাষচন্দ্র বসুর মরদেহ দাহ করা হয়। যদিও তার মৃত দেহ কাউকে দেখানো হয়নি, এমনকি, মৃতদেহের কোনো ছবিও তোলা হয়নি। ১৯৪৫ খ্রিস্টাব্দের ২৩ অগস্ট জাপানি সংবাদ সংস্থা কর্তৃক সুভাষচন্দ্র এবং শিদেয়ার মৃত্যুর খবর ঘোষণা করা হয়। ৭ সেপ্টেম্বর, একজন জাপানি অফিসার লেফটেন্যান্ট তাতসুও হায়াশিদা সুভাষচন্দ্রের চিতাভস্ম টোকিওতে বয়ে নিয়ে যান এবং পরদিন সকালে তা টোকিওর ভারতীয় স্বাধীনতা লীগের সভাপতি রামা মূর্তির হাতে তুলে দেন। ১৪ সেপ্টেম্বর টোকিওতে সুভাষচন্দ্র বসুর জন্য একটি স্মরণসভা অনুষ্ঠিত হয় এবং তার কয়েকদিন পর তার চিতাভস্ম টোকিওর নিচিরেন বৌদ্ধধর্ম সম্প্রদায়ের রেনকোজি মন্দির এর সন্ন্যাসীর কাছে জমা দেওয়া হয়। এরপর থেকে তা সেখানেই স্থায়ীভাবে রাখা হয়েছে। থাম্ব|টোকিওর [[রেনকোজি মন্দির|রেনকোজি মন্দিরে সুভাষচন্দ্র বসুর স্মৃতিস্তম্ভ।]] আজাদ হিন্দ ফৌজের কর্মীদের মধ্যে, সুভাষচন্দ্র বসুর মৃত্যু নিয়ে ব্যাপক অবিশ্বাস ও বিহ্বলতা বিরাজ করছিল। সবচেয়ে বেশি প্রভাবিত হন মালয় এবং সিঙ্গাপুরের তরুণ তামিল ভারতীয়রা (নারী ও পুরুষ উভয়েই), যারা আজাদ হিন্দ ফৌজে তালিকাভুক্ত বেসামরিক নাগরিকদের সিংহভাগ গঠন করেছিল। এসময় আজাদ হিন্দ ফৌজ এর পেশাদার সৈন্যরা, যাদের অধিকাংশই পাঞ্জাবি, অনিশ্চিত ভবিষ্যতের সম্মুখীন হন। অনেকে আবার ব্রিটিশদের পক্ষ থেকে ভয়াবহ প্রতিশোধ প্রত্যাশা করতে শুরু করেন। ভারতীয় জাতীয় কংগ্রেসের আনুষ্ঠানিক অবস্থান, মোহনদাস করমচাঁদ গান্ধী কর্তৃক অমৃতা কাউর এর উদ্দ্যেশ্যে লেখা একটি চিঠির মাধ্যমেই সংক্ষেপে প্রকাশ করা যায়: "সুভাষ বসু ভালোভাবে মৃত্যুবরণ করেছেন। তিনি বিপথগামী হওয়া সত্ত্বেও নিঃসন্দেহে একজন দেশপ্রেমিক ছিলেন।" গান্ধীর সঙ্গে বিবাদ এবং যাকে তারা জাপানি ফ্যাসিবাদ বলে বিবেচনা করে তার সঙ্গে হাত মেলানোর জন্য কংগ্রেসের অনেক সদস্যই সুভাষচন্দ্রকে ক্ষমা করতে পারেনি। দ্বিতীয় বিশ্বযুদ্ধে অংশ নেওয়া ব্রিটিশ ভারতীয় সেনাবাহিনীর প্রায় ২৫ লক্ষ ভারতীয় সৈন্য আজাদ হিন্দ ফৌজ সম্পর্কে দ্বিধান্বিত ছিল। অনেকে আজাদ হিন্দ ফৌজ এর সদস্যদের বিশ্বাসঘাতক হিসেবে দেখতো এবং চাইতো যে তাদের শাস্তি হোক, আবার অন্যরা তাদের প্রতি সহানুভূতি প্রকাশ করতো। ব্রিটিশ রাজ, আজাদ হিন্দ ফৌজ কে গুরুতর হুমকি মনে না করলেও, এর ৩০০ অফিসারের বিরুদ্ধে বিশ্বাসঘাতকতার জন্য বিচার শুরু করে, কিন্তু পরিশেষে তা থেকেও পিছিয়ে আসে।
রাজনৈতিক চিন্তাধারা
থাম্ব|right|সুভাষচন্দ্র বসু ও [[মোহনদাস করমচাঁদ গান্ধী]] থাম্ব|right|সুভাষচন্দ্র বসু ও [[মুহাম্মদ আলী জিন্নাহ]]
বিখ্যাত উক্তি
সুভাষচন্দ্র বসুর সবচেয়ে বিখ্যাত উক্তি হল, "তোমরা আমাকে রক্ত দাও, আমি তোমাদের স্বাধীনতা দেব"। তাঁর আরও একটি বিখ্যাত উক্তি হল "দিল্লি চলো" যা তিনি আইএনএ সেনাবাহিনীকে অনুপ্রাণিত করার জন্য বলতেন। জয় হিন্দ তার ব্যবহৃত আরও একটি স্লোগান, যা পরবর্তিতে  ভারত সরকার এবং ভারতীয় সশস্ত্র বাহিনী কর্তৃক গৃহীত হয়েছিল। তাঁর উদ্ভাবিত আরও একটি স্লোগান ছিল "ইত্তেহাদ, এতেমাদ, কুরবানী"। এছাড়া আজাদ হিন্দ ফৌজে  "ইনকিলাব জিন্দাবাদ" স্লোগানটি ব্যবহার করেছিলেন, এটি মওলানা হযরত মোহানি দ্বারা নির্মিত হয়েছিল।
সম্মাননা
রবীন্দ্রনাথ ঠাকুর সুভাষচন্দ্রকে ' দেশনায়ক ' আখ্যা দিয়ে তাসের দেশ নৃত্যনাট্যটি তাকে উৎসর্গ করেন। উৎসর্গপত্রে লেখেন: "স্বদেশের চিত্তে নূতন প্রাণ সঞ্চার করবার পূণ্যব্রত তুমি গ্রহণ করেছ, সেই কথা স্মরণ ক’রে তোমার নামে ‘তাসের দেশ’ নাটিকা উৎসর্গ করলুম।" আজাদ হিন্দ ফৌজের অভিযান ব্যর্থতায় পর্যবসিত হলেও, সুভাষচন্দ্রের শৌর্য ও আপোষহীন রণনীতি তাকে ভারতব্যাপী জনপ্রিয়তা দান করে। নেতাজির জন্মদিন বর্তমানে পশ্চিমবঙ্গে, ত্রিপুরায়, অসমে ও ওডিশায় রাষ্ট্রীয় ছুটির দিন হিসেবে পালিত হয়। স্বাধীনতার পর কলকাতার একাধিক রাস্তা তার নামে নামাঙ্কিত করা হয়। বর্তমানে কলকাতার একমাত্র ইন্ডোর স্টেডিয়াম নেতাজি ইন্ডোর স্টেডিয়াম তার নামে নামাঙ্কিত। নেতাজির জন্মশতবর্ষ উপলক্ষে দমদম বিমানবন্দরের নাম পরিবর্তিত করে নেতাজি সুভাষচন্দ্র বসু আন্তর্জাতিক বিমানবন্দর রাখা হয়। তার নামে কলকাতায় স্থাপিত হয় নেতাজি সুভাষ মুক্ত বিশ্ববিদ্যালয় ও নেতাজি সুভাষ ইঞ্জিনিয়ারিং কলেজ এবং দিল্লিতে স্থাপিত হয় নেতাজি সুভাষ ইনস্টিটিউট অফ টেকনোলজি। কলকাতা মেট্রোর দুটি স্টেশন বর্তমানে নেতাজির নামাঙ্কিত: 'নেতাজি ভবন' (পূর্বনাম ভবানীপুর) ও 'নেতাজি' (পূর্বনাম কুঁদঘাট)।
স্মৃতি
সুভাষচন্দ্র বসু ১৯৬৪,১৯৯৩, ১৯৯৭, ২০০১, ২০১৬ এবং ২০১৮ সালে ভারতের ডাকটিকিটে নির্বাচিত ছিলেন। এছাড়া তিনি ১৯৯৬ এবং ১৯৯৭ সালে ভারতীয় ₹২ কয়েনে নির্বাচিত ছিলেন। এছাড়া তিনি ২০১৮ ₹ ৭৫ কয়েনে এবং ২০২১ সালে ₹১২৫ কয়েনেও নির্বাচিত ছিলেন। কলকাতাতে রয়েছে নেতাজি সুভাষচন্দ্র বসু আন্তর্জাতিক বিমানবন্দর, নেতাজি সুভাষচন্দ্র বসু দ্বীপ (রোস দ্বীপ) এবং কিছু ভারতীয় প্রতিষ্ঠানের নাম তার নামে নামকরণ করা হয়েছিল। ২৩ আগস্ট ২০০৭ সালে, জাপানের প্রধানমন্ত্রী, শিনজো আবে কলকাতায় সুভাষচন্দ্র বসুর স্মৃতিসৌধ পরিদর্শন করেন। আবে বসু পরিবারকে বলেছিল, "জাপানিরা বসুর দৃঢ় ইচ্ছা শক্তি দ্বারা গভীরভাবে অনুপ্রাণিত হয়ে ব্রিটিশ শাসনে ভারতীয় স্বাধীনতা আন্দোলনে নেতৃত্ব দিতেন। নেতাজি জাপানে অনেক শ্রদ্ধেয় নাম।"
২০২১ সালের ২৩ জানুয়ারি ভারত সরকার ঘোষণা দেয়, সুভাষচন্দ্র বসুর নেতাজি জয়ন্তী জন্মবার্ষিকী স্মরণের জন্য। রাজনৈতিক দল, তৃণমূল কংগ্রেস এবং সর্বভারতীয় তৃণমূল কংগ্রেস দাবি করেছিল যে, দিনটি দেশপ্রেম দিবস হিসাবে পালন করা উচিত।
স্কোবুরা আইসোটা
খাসি ফরেস্ট বব (বৈজ্ঞানিক নাম: Scobura isota (Swinhoe)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
আকার
প্রসারিত অবস্থায় খাসি ফরেস্ট বব এর ডানার আকার ২৬-৩৪ মিলিমিটার দৈর্ঘ্যের হয়।
বিস্তার
এই প্রজাতি ভারত এর সিকিম থেকে অরুনাচল প্রদেশ, ভূটান এবং মায়ানমার এর বিভিন্ন অঞ্চলে দেখা যায়।
ডি ইমান
ইমানুয়েল বসন্ত দিনকরণ (ডি. ইমান হিসাবেই সবচেয়ে বেশি পরিচিত; জন্ম: ২৪ জানুয়ারি ১৯৮৩) হচ্ছেন একজন ভারতীয় চলচ্চিত্র সংগীত পরিচালক, সুরকার ও গায়ক, তিনি প্রধানত তামিল, তেলুগু, হিন্দি, কন্নড় ও মালয়ালম চলচ্চিত্র শিল্পে কাজের জন্য পরিচিত। তার সংগীত পরিচালক হিসাবে প্রথম চলচ্চিত্র থামিজন, যা ২০০২ সালে মুক্তি পায়। এখন পর্যন্ত তিনি ১০০টিরও উপরে চলচ্চিত্রে সংগীতে সুরারোপ করেছেন।
প্রাথমিক ও ব্যক্তিগত জীবন
তিনি ২০০৮ সালের ২৪ এপ্রিল মনিকা রিচার্ডকে বিয়ে করেন, ডি. ইমানের ভেরনিকা ডোরথি ইমান ও ব্লেসিকা ক্যাথি ইমান নামে দুজন কন্যা সন্তান রয়েছে।
২০০৬ ফ্রেঞ্চ মোটরসাইকেল গ্র্যান্ড প্রিক্স
২০০৬ সালের মোটরসাইকেল গ্র্যান্ড প্রিক্স হল পঞ্চম মোটর সাইকেল প্রতিযোগিতা। ২০০৬ সালের মোটরসাইকেল গ্র্যান্ড প্রিক্স সিজনের। এটা ২০০৬ সালের মে মাসে ১৯ থেকে ২১ তারিখ লি মানস বুগাতিতে অনুষ্ঠিত হয়।
জেমস ডান (অভিনেতা)
জেমস হাওয়ার্ড ডান (২ নভেম্বর ১৯০১ - ১ সেপ্টেম্বর ১৯৬৭) একজন মার্কিন অভিনেতা ও ভোদভিল পরিবেশক ছিলেন। কর্মজীবনের শুরুতে তিনি জিমি ডান নামেও পরিচিত ছিলেন। তার পিতা একজন স্টকব্রোকার ছিলেন এবং তিনি শুরুতে তার পিতার ফার্মে কাজ করতেন, কিন্তু মঞ্চে কাজের প্রতি অধিক আগ্রহী ছিলেন। তিনি প্যারামাউন্ট পিকচার্সের লং আইল্যান্ড স্টুডিওতে নির্মিত স্বল্পদৈর্ঘ্য চলচ্চিত্রসমূহে অতিরিক্ত শিল্পী হিসেবে কাজ করতেন। পাশাপাশি কয়েকটি স্টক থিয়েটার কোম্পানিতে অভিনয় করতেন, যার ফলে তিনি ১৯২৯ সালের ব্রডওয়ে সঙ্গীতনাট্য সুইট অ্যাডেলাইন-এ কেন্দ্রীয় চরিত্রে অভিনয়ের সুযোগ পান। এতে তার অভিনয় চলচ্চিত্র স্টুডিওর নির্বাহীদের নজর কাড়ে এবং ১৯৩১ সালে ফক্স ফিল্ম হলিউডে কাজের জন্য তার সাথে চুক্তি করে।
১৯৩১ সালে ব্যাড গার্ল চলচ্চিত্র দিয়ে তার বড় পর্দায় অভিষেক ঘটে, এবং এটি দিয়ে তিনি রাতারাতি বক্স-অফিস তারকা হয়ে ওঠেন। এরপর তাকে প্রণয়-নাট্যধর্মী এবং হাস্যরসাত্মক চলচ্চিত্রে প্রধান চরিত্রে নির্বাচন করতে দেখা যায়। ১৯৩৪ সালে তিনি শার্লি টেম্পলের অভিনীত প্রথম তিনটি চলচ্চিত্রে সহশিল্পী হিসেবে অভিনয় করেন। ১৯৩৫ সালে তার জনপ্রিয়তার শীর্ষে অবস্থানকালে তিনি ফক্স স্টুডিওর সাথে তার চুক্তির মেয়াদ শেষ হওয়ার দুই বছর পূর্বেই চুক্তি ভঙ্গ করেন এবং স্বাধীন শিল্পী হন। ১৯৩০-এর দশকের শেষভাগে সঙ্গীতধর্মী চলচ্চিত্রের জনপ্রিয়তা হ্রাস পেতে থাকলে তিনি কয়েকটি 'বি' শ্রেণির চলচ্চিত্রে কাজ করেন এবং ব্যক্তিগত জীবনে মদ্যাসক্তি নিয়ে সমস্যা পোহান। ১৯৪৫ সালে পাঁচ বছর ধরে কোন বড় স্টুডিওতে কাজ করতে না পারার পরও পরিচালক এলিয়া কাজান আ ট্রি গ্রোজ ইন ব্রুকলিন (১৯৪৫)-এ স্বপ্নবিলাসী মদ্যপ পিতা জনি নোলান চরিত্রের জন্য তাকে নির্বাচন করেন, যার জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন।
অস্কার পাওয়ার পরও তার চলচ্চিত্র কর্মজীবন এগিয়ে যায় নি, তবে তিনি তখনও ব্রডওয়ে মঞ্চে কাজ পেতে থাকেন এবং টেলিভিশনে চরিত্রাভিনেতা হয়ে ওঠেন। ১৯৫৪ থেকে ১৯৫৬ সাল পর্যন্ত তিনি সে সময়ের জনপ্রিয় সিটকম ইট্‌স আ গ্রেট লাইফ-এ নিয়মিত কাজ করতেন এবং ১৯৫০-এর দশক থেকে ১৯৬০-এর দশকের মাঝামাঝি পর্যন্ত ডজনখানেক জনপ্রিয় টেলিভিশন ধারাবাহিকে অতিথি চরিত্রে অভিনয় করেন। ১৯৬০ সালে চলচ্চিত্র ও টেলিভিশনে তার অবদানের স্বীকৃতি হিসেবে হলিউড ওয়াক অব ফেমে তার নামাঙ্কিত দুটি তারকা খচিত হয়।
প্রারম্ভিক জীবন
জেমস হাওয়ার্ড ডান ১৯০১ সালের ২রা নভেম্বর নিউ ইয়র্ক অঙ্গরাজ্যের ম্যানহাটনে জন্মগ্রহণ করেন। তার পিতা রাল এইচ. ডান (আনু. ১৮৭৫-১৯৪৩) নিউ ইয়র্ক স্টক এক্সচেঞ্জের সদস্য এবং মাতা জেসি এল. আর্চার (আনু. ১৮৭১-১৯৪৬)। তারা ১৯০১ সালের জানুয়ারি মাসে বিয়ে করেন। জেমস তাদের একমাত্র সন্তান। তিনি আইরিশ বংশোদ্ভূত।
৪ বছর বয়সে কানেটিকাটের শিপান পয়েন্টে তার পিতামাতার সাথে শীতকালীন অবকাশ কাটানোর সময় ডান দুর্ঘটনার শিকার হন, দ্য নিউ ইয়র্ক টাইমস-এর প্রতিবেদন অনুসারে তার বেবিসিটারের একটি বুলডগ তার উপর ঝাপিয়ে পড়ে। তবে তিনি কোন রকমের আঘাত পাননি। ডান নিউ ইয়র্কের নিউ রোশেলে বেড়ে ওঠেন এবং সেখানেই বিদ্যালয়ে পড়াশোনা করেন। তিনি আপার ব্রংক্সের চলচ্চিত্র স্টুডিওগুলোতে ঘুরে বেড়ানোর জন্য প্রায়ই উচ্চ বিদ্যালয়ের ক্লাস ফাঁকি দিতেন।
প্রারম্ভিক চলচ্চিত্র ও মঞ্চ অভিনয়
পড়াশোনা সমাপ্ত করার পর ডান বিক্রয়কর্মী হিসেবে কাজ করেন এবং অটোমোবাইল প্রদর্শক হন। তিনি তিন বছর তার পিতার ব্রোকারেজ ফার্মেও কাজ করেন। কিন্তু তার ভালোবাসার জায়গা ছিল মঞ্চ। ১৯২৭ সালে তিনি তার পিতার কাজ ছেড়ে দিয়ে একটি ছোট মঞ্চদলে যোগ দেন। তিনি ১৯৩৪ সালে এক সাক্ষাৎকারে বলেন: "আমি নিশ্চিত ছিলাম না যে আমি জনপ্রিয় হব, অথবা নিয়মিত কাজ পাওয়ার মত ভালো অভিনেতা হব। কিন্তু তা বিশাল কোন পার্থক্য তৈরি করেনি। আমি অন্য কোন পেশার কথা ভাবতে পারতাম না এবং আমি জানতাম এটাতে চেষ্টা না করা পর্যন্ত আমি সুখী হব না।" তিনি প্যারামাউন্ট পিকচার্সের লং আইল্যান্ড স্টুডিওজের স্বল্পদৈর্ঘ্য চলচ্চিত্রসমূহেও অতিরিক্ত শিল্পী হিসেবে কাজ করেন। তিনি নিউ জার্সির এঙ্গলউডের একটি স্টক থিয়েটার কোম্পানিতে ৩৭ সপ্তাহের জন্য যোগদান করেন এবং কানাডার উইনিপেগের প্লেহাউজ থিয়েটারে পার্মানেন্ট প্লেয়ার্স নামক অপর একটি কোম্পানিতে ২২ সপ্তাহ কাজ করেন। তিনি বলেন দ্বিতীয় মঞ্চদলে তার "প্রীত ও প্রফুল্ল ব্যক্তিত্বের" জন্য মঞ্চগামী দর্শকদের কাছে তিনি "খুবই জনপ্রিয়" ছিলেন। নিউ ইয়র্কে ফিরে আসার পর তিনি ১৯২৯ সালে ব্রডওয়ের সঙ্গীতনাট্য সুইট অ্যাডেলাইন-এ হেলেন মরগানের বিপরীতে প্রধান অভিনেতা হিসেবে অভিনয় করেন।
চীনে ধর্ষণ
মার্কিন পররাষ্ট্র দপ্তর ২০০৭ সালে চীনে ৩১,৮৩৩ টি ধর্ষণের রিপোর্ট করেছিল, কিন্তু চীন সরকারের থেকে অনুরূপ কোন রিপোর্ট পাওয়া যায়নি। পুরুষদের মধ্যে সমকামী যৌন নিপীড়ন ২০১৫ সালের শেষের দিকে অবৈধ ঘোষণা করা হয়। দেশি-বিদেশি ধর্ষিতা চীনে যৌন উদ্দেশ্যে পাচারের শিকার হন।
ইতিহাস
কিং রাজবংশের সময় (১৬৪৪-১৯১২), ধর্ষণ প্রমাণ করা খুব কঠিন ছিল। যৌন নির্যাতনের শিকার একজন মহিলাকে প্রমাণ করতে হত যে তিনি ধর্ষণের চরম প্রতিরোধ করেছিলেন এবং সমগ্র কার্যক্রমে জোরালোভাবে লড়াই করেছিলেন। এটি প্রমাণ করতে ব্যর্থ হলে "সম্মতিমূলক অবৈধ যৌনমিলনে" জড়িত থাকার জন্য মহিলা নিজেই ফৌজদারি বিচারের মুখোমুখি হতেন।
উইঘুর গণহত্যার সময় শিনজিয়াং পুন-শিক্ষা শিবিরে চীনা কর্তৃপক্ষ দ্বারা জাতিগত মহিলাদের প্রতি পদ্ধতিগত ধর্ষণ ও যৌন নির্যাতনের খবর পাওয়া গেছে।
ব্যাপকতা, বিশ্লেষণ ও পরিসংখ্যান
যৌন নিপীড়নের অসংখ্য ঘটনা নথিভুক্ত নয়। পূর্ববর্তী অনুচ্ছেদের জরিপ কিছু নতুন তথ্য হালনাগাত করা হয়েছে, দেখা যাচ্ছে যে ২২.৭ শতাংশ পুরুষ স্বীকার করেছে যে তারা ইতিপূর্বে একজন মহিলাকে ধর্ষণ করেছে। অধিকন্তু, চীনের যৌন অপরাধীদের মধ্যে মাত্র ২৪.৯ শতাংশই পুলিশের হেফাজতে ছিল, যখন জরিপ করা অন্যান্য দেশে পুলিশের হেফাজতে থাকার গড় ৩২.৫ শতাংশ ছিল। উপরন্তু, চীনের অপরাধীদের মাত্র ১৫.৬ শতাংশকে কারাগারে পাঠানো হয়েছে, যেখানে অন্য দেশে কারাগারে পাঠানোর গড় ২২.৯ শতাংশ। তথ্য দেখায় যে যৌন নিপীড়নের জন্য চীনা প্রতিবেদন বা রিপোর্টের ঘটনা এশিয়া প্রশান্ত মহাসাগরীয় অঞ্চলের অন্যান্য দেশের তুলনায় কম, কিন্তু প্রকৃতপক্ষে এটি সত্য নয়।
আতাউর রহমান মাজারভুঁইয়া
আতাউর রহমান মাজারভুঁইয়া হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০০৬ সাল থেকে ২০১৬ সাল পর্যন্ত তিনি আসাম বিধানসভায় কাটিগঢ়া বিধানসভা কেন্দ্রের বিধায়ক হিসেবে দায়িত্ব পালন করেছেন।
মাহবুবুর রহমান (রাজনীতিবিদ)
মাহবুবুর রহমান (৫ জানুয়ারি ১৯৪০–২৭ মার্চ ২০২১) বাংলাদেশী আইনজীবী ও রাজনীতিবিদ যিনি সংসদ সদস্য ও মন্ত্রী ছিলেন।
ব্যক্তিগত জীবন
মাহবুবুর রহমান ৫ জানুয়ারি ১৯৪০ সালে নোয়াখালীর চাটখিলের দৌলতপুর গ্রামে জন্মগ্রহণ করেন। ডাঃ ফিরোজা বেগমের সাথে তিনি বিবাহ বন্ধনে আবদ্ধ হন। তাদের পাঁচ ছেলে মেয়ে রয়েছে। ফিরোজা বেগম ২০১৫ সালে মৃত্যুবরণ করেন। তার মেয়ে ফারাহ মাহবুব বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
রাজনৈতিক ও কর্মজীবন
মাহবুবুর রহমান ১৪ ডিসেম্বর ১৯৬২ সালে উচ্চ আদালতের আইনজীবী হিসেবে তালিকাভুক্ত হয়ে আইন পেশায় যুক্ত হন।
১৯৮৪ থেকে ১৯৮৭ সাল পর্যন্ত এরশাদ সরকারের মন্ত্রী সভায় শিক্ষা, তথ্য, স্থানীয় সরকার, পল্লি উন্নয়ন ও সমবায়, পানি সম্পদ, পাট ও ধর্ম সহ নয়টি মন্ত্রণালয়ের দায়িত্ব পালন করেন। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির হয়ে নোয়াখালী-৩ আসন থেকে সংসদ সদস্য নির্বাচিত হয়ে ছিলেন।
তিনি ১৯৯৬ সালে জাতীয় পার্টি থেকে বিএনপিতে যোগ দিয়ে ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি বিএনপির প্রার্থী হিসেবে নোয়াখালী-৩ আসন থেকে সংসদ সদস্য নির্বাচিত হয়ে ছিলেন।
২০০৮ সালের তিনি পুনরায় জাতীয় পার্টিতে ফিরে যান।
মৃত্যু
মাহবুবুর রহমান ২৭ মার্চ ২০২১ সালে মৃত্যুবরণ করেন।
রিচার্ড ম্যাক্সওয়েল ইটন
রিচার্ড ইটন একজন মার্কিন ইতিহাসবিদ যিনি ভারতবর্ষ বিষয়ক গবেষণার জন্য বিখ্যাত। তিনি আরিজোনা বিশ্বদ্যালয়ের ইতিহাসের অধ্যাপক। তাঁর অন্যতম বিখ্যাত গ্রন্থ হল দ্য রাইজ অব ইসলাম এণ্ড দ্য বেঙ্গল ফ্রন্টিয়ার। ভারতবর্ষে মুসলিম শাসনামলে ৬০  হাজার হিন্দু মন্দির ধ্বংস করা হয়েছিল এই মতের বিরোধিতা করে তিনি বলেছেন যে মাত্র ৬০টি মন্দির বিধ্বংসের প্রমাণ পাওয়া যায়।
দ্বিতীয় দিয়েগো দে আলমাগ্রো
দ্বিতীয় দিয়েগো দে আলমাগ্রো (Diego de Almagro II; জন্ম: ১৫২০ - মৃত্যু: ১৬ সেপ্টেম্বর, ১৫৪২) স্পেনীয় অভিযাত্রী ফ্রান্সিসকো পিসার্‌রো’র হত্যাকারী ছিলেন। এল মজো নামে পরিচিত দিয়েগো দে আলমাগ্রো নিজ পিতা জনপ্রিয় দিয়েগো দে আলমাগ্রো’র সন্তান ও স্থানীয় আদিবাসী পানামীয় ইন্ডিয়ান ছিলেন।
পেরু গমন
১৫৩১ সালে এল মজো স্বীয় পিতার সাথে সংঘবদ্ধ দল নিয়ে পেরু সফরে যান। তারা ইনকা সাম্রাজ্যের উত্তরাংশে পৌঁছেন। বাবার সাথে একত্রে ১০০ স্পেনীয় সৈনিকের নেতৃত্ব দেন। অন্যদিকে, দলীয় নেতা ফ্রান্সিসকো পিসার্‌রো দক্ষিণাংশের দিকে চলে যান। কাজামারকার যুদ্ধে মাত্র ১৬৭জন স্পেনীয় সৈনিককে নিয়ে ৫,০০০ আদিবাসীর নেতা সাপা ইনকা আতাহুয়াল্পাকে আটক করেন। প্রকৃতপক্ষে আতাহুয়াল্পার ৮০,০০০ সৈনিক ছিল। কিন্তু তারা সতর্ক না থাকায় ৫,০০০ লোক নিয়েই এ যুদ্ধে ঝাঁপিয়ে পড়েন। ১৫৩৩ সালে এল মজো ও তার বাবা দিয়েগো কাজামারকায় পৌঁছেন। কিন্তু আটককৃতদের কাছ থেকে কোন সোনা-দানা পাননি ও ইনকাদের হত্যা করার চাপ প্রয়োগ করতে থাকেন। ২৬ জুলাই তাদের হুমকি বাস্তবে পরিণত হয়।
আলমাগ্রো পিসার্‌রো’র সাথে একত্রে কোস্কো যান ও ইনকাদের রাজধানী দখল করে নেন। ১৫৩৫ সালে তিনি দক্ষিণ দিকে চলে যান। অন্যদিকে পিসার্‌রো সিয়াদাদ ডে লস রেয়েসের (রাজাদের শহর, বর্তমানের লিমা) সন্ধান পান। ১৫৩৬ সালে ১,০০,০০০ ইনকা যোদ্ধাদের নিয়ে ম্যানকো ইনকা কোস্কো পুনরায় দখল করে নেন। আলমাগ্রো দক্ষিণে ফিরে আসেন। তাদেরকে পিঁছু হটিয়ে ১৫৩৭ সালে কোস্কোর ক্ষমতায় আসেন।
শাস্তিভোগ
তার বাবাকে শাস্তি দিয়ে ২৬ জুন, ১৫৪১ তারিখে এল মজো নিজেই সিংহাসনে আরোহণ করে। কিছু অনুসারীকে সাথে নিয়ে তিনি লিমায় পিজারো’র প্রাসাদ স্থানান্তরে সক্ষম হন। অভ্যুত্থান ঘটিয়ে ফ্রান্সিসকো পিজারোকে যুদ্ধে নিহত করেন। ফ্রান্সিসকো জেগে উঠেন। হত্যাকারীদের দুইজনকে নিহত করেন। কিন্তু, ধস্তাধস্তিতে বক্ষবন্ধনী খুলে যায় ও গলায় ছুরিকাহত হন। ফ্রান্সিসকো মেঝেতে গড়াগড়ি খেতে থাকেন ও রক্তের বন্যায় ক্রস চিহ্ন তৈরি হয়। তিনি প্রভু যীশু খ্রীস্টের সহায়তা কামনা করেন। পিজারো’র মৃত্যুর পর এল মজো একদল চাটুকারের কাছ থেকে গভর্নর হিসেবে মনোনীত হন। তবে, তার গ্রহণযোগ্যতা না থাকায় কাজকো থেকে সমর্থকদের নিয়ে পালিয়ে যান। একপর্যায়ে তিনি পরাজিত হন ও ১৬ সেপ্টেম্বর, ১৫৪২ তারিখে চুপাসের যুদ্ধে তিনি ধৃত হন। সংক্ষিপ্ত বিচারপ্রক্রিয়া সম্পন্ন হবার পর নগর চত্ত্বরে তাকে ফাঁসিতে ঝুলানো হয়।
শন পেন
শন জাস্টিন পেন (ইংরেজি: Sean Justin Penn) (জন্ম: ১৭ই আগস্ট, ১৯৬০) একাডেমি পুরস্কার ও গোল্ডেন গ্লোব বিজয়ী মার্কিন চলচ্চিত্র অভিনেতা ও পরিচালক। ২০০৪ সালে তিনি একাডেমি অফ মোশন পিকচার আর্টস অ্যান্ড সায়েন্সেস কর্তৃক সেখানে যোগ দেয়ার জন্য আমন্ত্রিত হন। তিনি ২০০৩ সালে ক্লিন্ট ইস্টউড পরিচালিত মিস্টিক রিভার ছবিতে অভিনয়ের জন্য সেরা অভিনেতা হিসেবে অস্কার লাভ করেন। ২০০৮ সালে মিল্ক চলচ্চিত্রে অভিনয়ের জন্য আবার সেরা অভিনেতা হিসেবে অস্কার লাভ করেন।
পাকিস্তান মিডিয়া পুরস্কার
পাকিস্তান মিডিয়া পুরস্কার সংক্ষেপে দি পিএমএ (English: The PMA) হিসেবে পরিচিত।এটি মূলত বেতার, টেলিভিশন, চলচ্চিত্র ও নাটকে ভালো কাজের জন্য দেয়া হয়ে থাকে। এর পুরস্কার হিসেবে মূলত যে প্রতিমূর্তি প্রদান করার হয় তাতে একজন বীরের বুকে তারকা দেখা যায়। এটি প্রতি বছর আয়োজনের মাধ্যমে প্রদান করা হয়ে থাকে। পাকিস্তানে পুরস্কারকে মিডিয়ার বড় পদক হিসেবে ধরা হয়।
২০১০ সালে প্রথম পাকিস্তান মিডিয়া পুরস্কার প্রদান করা হয়।
কাওকাব নুরানি উকাড়বী
কাওকাব নুরানি উকাড়বী (کوکب نورانی وکروی) (জন্ম: ১৭ আগস্ট ১৯৫৭) একজন ইসলামী পণ্ডিত, গবেষক, বাগ্মী, লেখক এবং আহলে সুন্নাত ওয়াল জামাত সুন্নির প্রচারক। তিনি তার শিষ্যদের নিকট খতিব-এ-মিল্লাত ("জাতির বাগ্মী") হিসেবে পরিচিত। তিনি খতিব-এ-আজম মুহাম্মদ শফি উকাড়বীর ছেলে, যিনি ছিলেন পাকিস্তানে জামাতে আহলে সুন্নাতের, মূলত সুন্নি বেরলভীর প্রতিষ্ঠাতা।
প্রাথমিক জীবন এবং শিক্ষা
উকাড়বীর জন্ম পাকিস্তানের করাচিতে। এগারো ভাই-বোনের পরিবারে তার জন্মের আগে তার দুই বড় ভাই মারা গিয়েছিল। তিনি ইয়েমেনের একটি ব্যবসায়ী পরিবার থেকে যারা হযরত আবু বকর সিদ্দিক এর মাধ্যমে ইসলাম গ্রহণ করেছিলেন। তার পরিবারের সদস্যরা ব্যবসার জন্য ভারতে এসেছিল এবং শত শত বছর আগে সেখানে বসতি স্থাপন করেছিল। তার প্রবীণরা পেশায় বেশিরভাগ ব্যবসায়ী ছিলেন কিন্তু ব্যক্তিগতভাবে তাদের আধ্যাত্মিক স্বভাব ছিল।
ওয়ালি রহমানি
সাইয়্যেদ ওয়ালি রহমানি (৫ জুন ১৯৪৩—৩ এপ্রিল ২০২১) একজন ভারতীয় সুন্নি ইসলামী স্কলার, শিক্ষাবিদ এবং রহমানি-৩০-এর প্রতিষ্ঠাতা। তিনি ১৯৭৪ সাল থেকে ১৯৯৬ সাল পর্যন্ত বিহার আইন পরিষদের সদস্য হিসাবে দায়িত্ব পালন করেছিলেন। তিনি ইমারত শরিয়াহ’র আমিরে শরিয়ত ছিলেন।
২০২০ সাল থেকে তিনি অল ইন্ডিয়া মুসলিম পার্সোনাল ল বোর্ডের সাধারণ সম্পাদক এবং খানকা রহমানি, মুঙ্গেরের সাজ্জাদা নশিনের দায়িত্ব পালন করেছিলেন।
জীবনী
তার দাদা মুহাম্মদ আলী মুঙ্গেরী নাদওয়াতুল উলামার প্রতিষ্ঠাতা সদস্য ছিলেন। তার পিতা সাইয়্যেদ মিনাতুল্লাহ রহমানিও একজন ইসলামি পণ্ডিত ছিলেন।
১৯৯১ সালে তার পিতা সাইয়্যেদ মিনাতুল্লাহ রহমানির মৃত্যুর পরে তিনি খানকাহ রহমানি, মুঙ্গেরের "সাজ্জাদা নাশিন" হয়েছিলেন।
শাহ ইমরান হাসান হায়াত-ই-ওয়ালী (حیات ولی) নামে তার জীবনী রচনা করেছিলেন।
রহমানির আধ্যাত্মিক তরিকার সিলসিলা (ধারাবাহিকতা) ফজলে রহমান গঞ্জ মুরাদবাদী পর্যন্ত পৌঁছে যায়।
২০২১ সালের ৩ এপ্রিল তিনি মৃত্যুবরণ করেন।
বাংলা চ্যানেল
বাংলা চ্যানেল হলো বাংলাদেশের মূল স্থলভাগের বিশেষ করে টেকনাফের শাহপরী দ্বীপ থেকে থেকে বাংলাদেশের একমাত্র প্রবাল দ্বীপ সেন্টমার্টিন-এর ফেরিঘাট পর্যন্ত বিস্তৃত ১৬.১ কিলোমিটার দৈর্ঘ্যের একটি পানিপথ।
সূচনা
২০০৬ সালের জানুয়ারি মাসের মাঝামাঝি একটি দল তাঁর প্রশিক্ষণ ও উৎসাহে শাহপরীর দ্বীপ থেকে বঙ্গোপসাগরে ১৬.১ কিলোমিটার সাঁতার কেটে পৌঁছায় সেন্টমার্টিন দ্বীপে। আন্ডারওয়াটার ফটোগ্রাফার ও স্কুবা ডাইভার কাজী হামিদুল হক ছিলেন এ দলের দলনেতা। তিনি সাঁতারের এ পথের নামকরণ করেন ‘বাংলা চ্যানেল’।
বাংলা চ্যানেল সাঁতার
২০০৬ সাল থেকে প্রতি বছর বাংলা চ্যানেলে নিয়মিত বাংলা চ্যানেলে সাঁতার আয়োজিত করে আসছে বাংলাদেশের সাঁতারু ও সাঁতারপ্রেমীরা। বেসরকারী অ্যাডভেঞ্চার দলগুলো ছাড়াও বাংলা চ্যানেল সাঁতারে সহ-আয়োজকের ভূমিকা পালন করে থাকে বাংলাদেশ পর্যটন করপোরেশন ও পর্যটন বোর্ড।
বাংলা চ্যানেল সাঁতারে আন্তর্জাতিক নিয়ম মেনে সকল আয়োজন করা হয়। সাঁতারুরা ফ্রি হ্যান্ড সুইমিং করে থাকেন। নিরাপত্তার জন্য প্রত্যেক সাঁতারুর সঙ্গে একটি করে উদ্ধারকারী নৌকা ছাড়াও বাংলাদেশ কোস্ট গার্ডের সার্ভিস বোট ও ডুবুরিরা প্রস্তুত থাকে।
বাংলাদেশ ছাড়াও ভারত, নেদারল্যান্ড এবং অন্যান্য কিছু দেশ থেকে সাঁতারুরা এখানে সিঙ্গেল ও ডাবল ক্রস করেছেন। ২০২১ সালে প্রথম বাংলাদেশি হিসেবে বাংলা চ্যানেল ২ বার পাড়ি দিয়ে (ডাবল ক্রস) রেকর্ড করেন ঢাকা বিশ্ববিদ্যালয়ে র শিক্ষার্থী মোঃ সাইফুল ইসলাম রাসেল।
২০১২-১৩ ওয়ার্ল্ড সিরিজ হকি
২০১২ ১৩ বিশ্ব হকি সিরিজ হল দ্বিতীয় মৌসুম বিশ্ব হকি সিরিজ টুর্নামেন্টের। এই সিরিজটি অনুষ্ঠিত হয়েছিল ১৫ই ডিসেম্বর, ২০১২ থেকে ২০শে জানুয়ারি, ২০১৩ পর্যন্ত।
জিলিয়ান রোজ
জিলিয়ান রোজ এফবিএ (জন্ম ১৯৬২) একজন ব্রিটিশ ভূতত্ত্ববিদ এবং ভূগোল-লেখক। তিনি অক্সফোর্ড বিশ্ববিদ্যালয়ের ভূগোল ও পরিবেশ অনুষদের মানব ভূগোল বিভাগে কর্মরত। তিনি উন্মুক্ত বিশ্ববিদ্যালয়েও অধ্যাপনা করেছেন। সেখানে তিনি সহযোগী ডিনের পদ অলঙ্কৃত করেন। ১৯৯৩ সালে তাঁর প্রকাশিত "নারীবাদ ও ভূগোল: ভৌগোলিক জ্ঞানের সীমাবদ্ধতা" শীর্ষক গ্রন্থের জন্য প্রসিদ্ধি লাভ করেছেন।
শিক্ষা ও প্রাথমিক কর্মজীবন
রোজ কেমব্রিজ বিশ্ববিদ্যালয় থেকে স্নাতক ডিগ্রি লাভ করেন। ১৯৯০ সালে লন্ডন বিশ্ববিদ্যালয় হতে তিনি পিএইচডি ডিগ্রি অর্জন করেন। ২০১৭ সালে অক্সফোর্ডের ভূগোল ও পরিবেশ অনুষদে যোগদানের পূর্বে তিনি উন্মুক্ত বিশ্ববিদ্যালয়ের সামাজিক বিজ্ঞান অনুষদে সহযোগী ডিনের দায়িত্ব পালন করেন। এছাড়াও ঐ বিশ্ববিদ্যালয়ে তিনি চার বছর ভূগোল বিষয়ের বিভাগীয় প্রধান ছিলেন।
অবদান
২০১২ সালে রাজকীয় ভূগোল সংঘের পুরস্কার বিতরণী অনুষ্ঠানে জিলিয়ান রোজ বলেন, আমার মনে হয়, ভিন্ন ভিন্ন মেধা ও নৈপুণ্যের অধিকারী অসংখ্য মানুষকে একত্রিত করে আমাদের এ বিশ্বকে চেনার উপায় বাতলে দেওয়া- এটাই ভূগোলের অন্যতম বড় কৃতিত্ব, এর অন্যতম চমকপ্রদ দিক।
সাম্প্রতিক সময়ে তিনি তুলনামূলকভাবে কম বিতর্কিত তিনটি গ্রন্থ রচনা করেছেন। এগুলো হলো: দৃশ্যমান পদ্ধতি: দৃশ্যমান বস্তুগুলোকে ব্যাখ্যা করার উপায় (২০০১), ভূখণ্ড বিমুক্তকরণ : প্রেক্ষাপট ও রাজনৈতিক পর্যালোচনা (২০০৩) এবং  পারিবারিক দৃশ্যচিত্রণ: গৃহ, জনতা ও আবেগের রাজনীতি (২০১২)।
সবুজ টিয়া
সবুজ টিয়া (বৈজ্ঞানিক নাম:Psittacula krameri) টিয়া প্রজাতির অতিপরিচিত ও সুদর্শন পাখি। সবুজ টিয়া সহজেই পোষ মানে এবং মানুষের মতো করে কথা বলতে পারে। এরা সাধারণত বন, বৃক্ষবহুল এলাকা, প্রশস্ত পাতার বন, আর্দ্র পাতাঝরা বন, খোলা বন, পাহাড়ি বন, চা বাগান, বসতবাড়ির বাগান, আবাদি জমি, পুরান বাড়িতে বসবাস ও বিচরণ করে। বাংলাদেশের বন্যপ্রাণী আইনে এ প্রজাতিটি সংরক্ষিত।
খাদ্য
thumb|left|150px|সবুজ টিয়ার ছানা গর্তের মধ্যে। খাদ্যতালিকায় আছে পত্রগুচ্ছ, ফুল, ফল, লতাপাতা, বীজ ও ফলের মিষ্টি রস। ধানখেতের পাকা ধানও সবুজ টিয়ারা খায়।
আকার
thumb|left|150px|সবুজ টিয়ার মধ্যে ঠোঁটের বন্ধন। সবুজ টিয়া কলাপাতা-সবুজ রঙের সুদর্শন পাখি। দেহের দৈর্ঘ্য ৪২ সেন্টিমিটার, ওজন ১৩০ গ্রাম। সামান্য কিছু পালক ছাড়া পুরো দেহই সবুজ। ঠোঁট লাল, নিচের দিকে বড়শির মতো বাঁকানো। চোখ হলদে-সাদা। ছেলেপাখি ও মেয়েপাখির গলায় ভিন্ন রঙের দাগ আছে। ছেলেপাখির থুতনিতে কালো রেখা, গলা ও ঘাড়ের পেছনে গোলাপি পাটল বর্ণ। মেয়েপাখির ঘাড় পান্না সবুজে ঘেরা।
স্বভাব
সবুজ টিয়া সচরাচর ছোট দলে থাকে, তবে জোড়ায়ও দেখা যায়। অনেক টিয়া একসঙ্গে মিলে রাত কাটায়। সচরাচর পুনঃ পুনঃ উচ্চ স্বরে ডাকে।
স্যান্ডি ওয়েস্টগেট
স্যান্ডি ওয়েস্টগেট (স্যাক্রামেন্টো, ক্যালিফোর্নিয়া, মে ৫, ১৯৭৯) একজন মার্কিন পর্নোগ্রাফিক অভিনেত্রী এবং ইরোটিক মডেল।
জীবনী
ক্যালিফোর্নিয়া রাজ্যের রাজধানী স্যাক্রামেন্টো শহরের বাসিন্দা স্যান্ডি মারি ওয়েস্টগেট, ১৯৭৯ সালের মে মাসে ইউরোপীয় (ইতালীয় এবং ফরাসি) এবং আদিবাসী আমেরিকান (চেরোকি) বংশোদ্ভূত পরিবারে জন্মগ্রহণ করেন। তিনি খুব অল্প বয়সে মডেলিং শুরু করেছিলেন। ১৯৯৫ সালে তিনি ফেয়ার ওকস কেম্পো ইনস্টিটিউট থেকে স্নাতক পাশ করেন। কসমেটোলজি স্কুলে পড়ার সময় তিনি স্ট্রিপার হিসাবে কাজ শুরু করেছিলেন।
উন্মুক্ত প্রবেশাধিকার আজ্ঞা
উন্মুক্ত প্রবেশাধিকার আজ্ঞা হল এমন একটি নীতি যা কোনও গবেষণা প্রতিষ্ঠান, গবেষণা তহবিলকারী বা সরকার কর্তৃক গৃহীত হয় যার জন্য গবেষকরা প্রয়োজন হয় — সাধারণত বিশ্ববিদ্যালয় অনুষদ বা গবেষণাকর্মী এবং/অথবা গবেষণা অনুদান প্রাপকদের — তাদের প্রকাশিত, সহযোগী-পর্যালোচিত জার্নাল নিবন্ধ এবং সম্মেলনের কাগজপত্রের উন্মুক্ত প্রবেশাধিকার দিতে (১) তাদের চূড়ান্ত, সহযোগী-পর্যালোচিত খসড়াগুলিকে একটি অবাধ প্রবেশাধিকারযোগ্য প্রাতিষ্ঠানিক ভাণ্ডার বা শৃঙ্খলা ভান্ডারে ("গ্রিন ওএ") অর্জন করে বা (২) মুক্ত-প্রবেশাধিকার জার্নালে ("গোল্ড ওএ") প্রকাশ করে তাদের সংরক্ষণ করে   বা উভয়ভাবেই।
বৈশিষ্ট্য
অনুষদগুলির জন্য উন্মুক্ত প্রবেশাধিকার আজ্ঞা গ্রহণ করা বিশ্ববিদ্যালয়গুলির মধ্যে হার্ভার্ড বিশ্ববিদ্যালয়, ম্যাসাচুসেটস ইনস্টিটিউট অব টেকনোলজি, ইউনিভার্সিটি কলেজ লন্ডন  কুইন্সল্যান্ড প্রযুক্তি বিশ্ববিদ্যালয়, ইউনিভার্সিটি অব মিনহো (পর্তুগাল), লিজ বিশ্ববিদ্যালয় এবং ইটিএইচ জুরিখ। অনুদান প্রাপকদের জন্য উন্মুক্ত প্রবেশাধিকার আজ্ঞা গ্রহণকারী তহবিল সংস্থাগুলির মধ্যে হল জাতীয় স্বাস্থ্য সংস্থা (এনআইএইচ উন্মুক্ত প্রবেশাধিকার নীতি সহ), গবেষণা কাউন্সিলস ইউকে, ন্যাশনাল ফান্ড ফর সায়েন্টিফিক রিসার্চ, ওয়েলকাম ট্রাস্ট এবং ইউরোপীয় গবেষণা কাউন্সিল। আজ অবধি গৃহীত প্রাতিষ্ঠানিক এবং তহবিলকারী উন্মুক্ত প্রবেশাধিকার আজ্ঞার পূর্ণ সূচির জন্য, উন্মুক্ত প্রবেশাধিকার আজ্ঞার সংরক্ষণাগার নীতিগুলির নিবন্ধ (ROARMAP) দেখুন।
উন্মুক্ত প্রবেশাধিকার আজ্ঞাগুলি বিভিন্ন উপায়ে শ্রেণিবদ্ধ করা যেতে পারে: আজ্ঞাকারী সংস্থার (সংস্থা বা গবেষণা তহবিলকারী নিয়োগ করে) দ্বারা, লোকাস (প্রাতিষ্ঠানিক বা প্রতিষ্ঠান-বহিরাগত) দ্বারা এবং জমা দেওয়ার সময় নিজেই (তাত্ক্ষণিক, বিলম্বিত) সময়সীমা দ্বারা (তাত্ক্ষণিক বা বিলম্বিত) যেখানে আমানতটি উন্মুক্ত অ্যাক্সেস করা হয় এবং সেখানে কোনও ডিফল্ট কপিরাইট-ধরে রাখার চুক্তি রয়েছে (এবং তা মুকুব করা যায় কিনা)। আজ্ঞার ধরনগুলি শক্তি এবং কার্যকারিতার জন্যও তুলনা করা যেতে পারে (বার্ষিক আয়তনের পরিমাণ, আমানতের অনুপাত এবং সময়সীমার পরিমাণ অনুসারে, মোট বার্ষিক নিবন্ধ আউটপুট সম্পর্কিত, পাশাপাশি আমানতের প্রবেশাধিকারকে উন্মুক্ত প্রবেশাধিকার হিসাবে নির্ধারিত সময় হিসাবে বিবেচনা করা হয়। আজ্ঞাগুলি MELIBEA তে এগুলির কয়েকটি ধর্ম দ্বারা শ্রেণিবদ্ধ ও র‌্যাঙ্ক করা হয়েছে।
ঝুঁটিশালিক
ঝুঁটিশালিক (বৈজ্ঞানিক নাম:Acridotheres fuscus) শালিক প্রজাতির পাখি। ঠোঁটের গোড়ায় খাড়া ঝুঁটি আছে বলে এমন নাম। বাসা বানায় খড়কুটো, শুকনো ঘাস, পাটের আঁশসহ বিভিন্ন রকম লতাপাতা দিয়ে। শালিকেরা কিচিরমিচির শব্দ করে ডাকে।
প্রাপ্তিস্থান
ঝুঁটিশালিককে সাধারণত দক্ষিণ এশিয়ার দেশগুলোতে দেখা যায়।
খাদ্য
ঝুঁটিশালিকের খাদ্যতালিকায় আছে: ধান, চাল, গম, ফড়িং, ঝিঁঝি পোকা, ছোট ব্যাঙ, কেঁচো, জলপোকা, মাকড়সা, উড়ন্ত উইপোকা, বট-অশ্বত্থের ফলসহ বিভিন্ন রকমের ফল, তাল-খেজুরের রস, শিমুল-মাদার ফুলের মধু প্রভৃতি।
আকার
শরীরের রং কালচে বাদামি, মাথা কালো, চোখ লাল, চোখের চারপাশের রং হালকা লাল ও মণি গাঢ় হলুদ। ঠোঁট হলুদ, পা কমলা-হলুদ। দেহের ওপরের পালক ধূসর ছাই রঙের। পালকের শেষ প্রান্তে সাদার আভা। পেট ধূসর পাটকিলে। লেজের তলা সাদা।
স্বভাব
ঝুঁটিশালিক খুব চেঁচামেচি করে ডাকাডাকি করে।
প্রজননকাল
ঝুঁটিশালিক ডিম দেয় দুই থেকে পাঁচটি, রং হালকা নীল। বাচ্চা ফোটানোর সময় এরা আনন্দে মেতে ওঠে। একই বাসায় পরপর দুবার বাচ্চা ফোটায়।
সাকিব মাহমুদ
সাকিব মাহমুদ (জন্ম ২৫ ফেব্রুয়ারি ১৯৯৭) একজন ইংরেজ ক্রিকেটার, যিনি ল্যাঙ্কাশায়ার কাউন্টি ক্রিকেট ক্লাবের হয়ে খেলেন।
ক্যারিয়ার
তাঁর বাবা-মা পাকিস্তান থেকে এসেছেন, এবং তাঁর ঐতিহ্যের কারণে, ভিসা সমস্যার কারণে তিনি জানুয়ারি ও ফেব্রুয়ারি ২০১৯ সালে ভারত সফরের সময় ইংল্যান্ড লায়ন্স দলে যোগ দিতে পারেননি। শেষ পর্যন্ত তার বদলে নেওয়া হয়েছিল টম বেইলি। এপ্রিল ২০১৯ এ, তিনি ল্যাঙ্কাশায়ারের হয়ে প্রথমবারের মতো বোলার হয়েছিলেন পাঁচ-উইকেট প্রাপ্তি ধারাবাহিকভাবে লিস্ট এ ম্যাচগুলিতে, যখন তিনি ২০১৯ রয়্যাল লন্ডন ওয়ানডে কাপে এটি করেছিলেন। ২০১৯ সেপ্টেম্বরে, তিনি ইংল্যান্ডের মধ্যে নামকরণ করেছিলেন টেস্ট ক্রিকেট ও টুয়েন্টি২০ আন্তর্জাতিক (টি২০আই) নিউজিল্যান্ডের বিপক্ষে তাদের সিরিজের জন্য দল। তিনি ইংল্যান্ডের হয়ে নিউজিল্যান্ডের বিপক্ষে, ৩ নভেম্বর ২০১৯ সালে টি২০আই অভিষেক হয়েছিল। পরের মাসে, মাহমুদের নাম ইংল্যান্ডের মধ্যে ছিল দক্ষিণ আফ্রিকার বিপক্ষে সিরিজের জন্য একদিনের আন্তর্জাতিক (ওডিআই) দল। ২০২০ সালের ৯ ফেব্রুয়ারি ইংল্যান্ডের হয়ে দক্ষিণ আফ্রিকা বিপক্ষে ওডিআই অভিষেক ঘটে তার।
মেজকর্তা
মেজকর্তা বাংলা সাহিত্যের একটি কাল্পনিক চরিত্র। এই চরিত্রটি সৃষ্টি করেন খ্যাতনামা সাহিত্যিক প্রেমেন্দ্র মিত্র। মেজকর্তার প্রথম কাহিনী তেনা-রা প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। মেজকর্তার গল্পগুলি অলৌকিক, রহস্য আর হাস্যরসের এক সুচারু মিশেল।
চরিত্রচিত্রণ
মামাবাবু, ঘনাদা, পরাশর বর্মা - এই কালজয়ী চরিত্র তিনটি সৃষ্টি করার পরেও প্রায় সত্তরোর্ধ প্রেমেন্দ্র মিত্র তৈরি করলেন আরও এক ব্যতিক্রমী চরিত্র মেজকর্তা। কলকাতার ৪৫ নং বাসের সিটে পড়ে থাকা বেওয়ারিশ লাল শালুর পুঁটলিতে মেজকর্তার খেরোর খাতাটি খুঁজে পান লেখক। সেখান থেকে মেজকর্তা সিপাহী বিদ্রোহের সময়ের মানুষ ( মেজকর্তার খেরোখাতা গল্পে লেখক অনুমান করেন), এমনকি তার নামটিও জানা যায়না। গল্পগুলি থেকে জানা যায়, মেজকর্তা মোটামুটি বেশ সচ্ছল এক পরিবারের ছেলে, যা ওঁর কথাবার্তায় পরিষ্কার। তাই খাওয়া পরার যখন চিন্তা নেই তখন উনি মজে থাকেন তার এক অদ্ভুত বিটকেলে শখ নিয়ে – ভূত শিকার করার শখ। চর মারফত উনি খবর পান কখন কোথায় কোন হানাবাড়ি আছে যেখানে ভূত থাকতে পারে। বটকেষ্ট, নসুরাম দাস, কখনোবা মুকুন্দরাম (ইনি নিজেই প্রেতাত্মা) তাকে নিত্যনতুন ভূতের খবর জোগাড় করে এনে দেয়। তারপর তিনি নিজে গিয়ে উঠেন সেইসব ভূতুড়ে বাড়িতে। করেন রাত্রিবাস। আর হানাবাড়ি মানেই যে সবসময় এঁদো পাড়াগাঁ নয়, কলকাতার ইট-কাঠ-পাথরের বাড়িতেও, এমনকি এক গল্পে একটি লাইব্রেরিতেও তিনরাত কাটিয়েছেন মেজকর্তা। তবে তিনি ভূত দেখে কখনোই ভয় পাননি। এরকমও হয়েছে, তিনি মানুষ জানতে পেরে এক ভূত তোতলাতে তোতলাতে তল্লাট ছাড়া হয়েছিল।
প্রকাশনার ইতিহাস
মেজকর্তার প্রথম আখ্যান তেনা-রা প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। এরপর মেজকর্তার অন্যান্য কাহিনীগুলি আনন্দমেলা, কিশোর ভারতী, পক্ষিরাজ ও সবজান্তা মজারু শিশু-কিশোর পত্রিকাগুলিতে বিভিন্ন সময়ে প্রকাশিত হয়।
দিঘলী ইউনিয়ন
দিঘলী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
আয়তন
দিঘলী ইউনিয়নের আয়তন ৪,২৫৮ একর (১৭.২৩ বর্গ কিলোমিটার)।
অবস্থান ও সীমানা
লক্ষ্মীপুর সদর উপজেলার পূর্বাংশে দিঘলী ইউনিয়নের অবস্থান। এ ইউনিয়নের উত্তরে হাজিরপাড়া ইউনিয়ন, পশ্চিমে মান্দারী ইউনিয়ন, দক্ষিণে কুশাখালী ইউনিয়ন এবং পূর্বে চর শাহী ইউনিয়ন অবস্থিত।
প্রশাসনিক কাঠামো
দিঘলী ইউনিয়ন লক্ষ্মীপুর সদর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
ফজিল (পরিচালক)
এ এম ফজিল (എ. എം. ഫാസിൽ; জন্মঃ ১৯৫৩, কেরল) হলেন একজন ভারতীয় চলচ্চিত্র নির্মাতা, চলচ্চিত্র প্রযোজক, এবং চিত্রনাট্যকার। তিনি মালায়ালম সিনেমা তার কাজের জন্য সুপরিচিত।
দিঘলী ইউনিয়ন
শিক্ষা ব্যবস্থা
দিঘলী ইউনিয়নের সাক্ষরতার হার ৪৯.৭০%।
খাল ও নদী
• ওয়াপদা খাল • রহমতখালী নদী
ফজিল (পরিচালক)
কর্মজীবন
১৯৮০ দশকের পর থেকে ফজি ৩০টিরও বেশি সিনেমাতে পরিচালনা করেছেন।
দিঘলী ইউনিয়ন
উল্লেখযোগ্য ব্যক্তি
[১] হাজী নূর উন নবী (বিশিষ্ট শিল্পপতি ও সমাজ সেবক)
ফজিল (পরিচালক)
কর্মজীবন
ফজিল অসংখ্য মালায়ালম ছায়াছবির পাশাপাশি বেশ কয়েকটি তামিল ছায়াছবিতেও কাজ করেছেন।
দিঘলী ইউনিয়ন
উল্লেখযোগ্য ব্যক্তি
[২] ইঞ্জিনিয়ার শাফায়েত হোসাইন ( (যুক্তরাষ্ট্র সফ্টওয়ার ডেভলোপার )
ফজিল (পরিচালক)
ব্যক্তিগত জীবন
ফজিল রোজিনাকে বিয়ে করেন। এই দম্পতির দুইটি পুত্র সন্তান রয়েছে; ফাহাদ ফজিল এবং ইসমাইল ফজিল। এছাড়াও আহমদো এবং ফাতিমা নামে দুজন কন্যা সন্তানও রয়েছে। তার পুত্র ফাহাদ ফজিল মালায়ালম সিনেমার একজন সুপরিচিত অভিনেতা।
দিঘলী ইউনিয়ন
উল্লেখযোগ্য ব্যক্তি
[৩] মোর্শেদ আলম (ডেপুটি কন্ট্রোলার  বুয়েট   )
[৪] এডভোকেট রমজান আলী
পার্বতী
পার্বতী (সংস্কৃত: पार्वती) হলেন একজন হিন্দু দেবী। তিনি শিবের স্ত্রী এবং আদি পরাশক্তি ,অন্যান্য দেবীরা তার অংশ থেকে জাত, বা তার অবতার,তাকে বিভিন্ন রূপ পুজো করা হয় তাই তাকে হিন্দু ধর্মে সর্বোচ্চ দেবী বলা হয় । পার্বতী আদি পরাশক্তি সর্বোচ্চ দেবী মহামায়া। তিনি গৌরী নামেও পরিচিত। পার্বতী শিবের দ্বিতীয়া স্ত্রী। তবে তিনি শিবের প্রথমা স্ত্রী সতী দাক্ষায়ণীরই অবতার। তিনি গণেশ ও কার্তিকের মা। কোনো কোনো সম্প্রদায়ে তাঁকে বিষ্ণুর ভগিনী মনে করা হয়। পার্বতী গিরিরাজ, পর্বতের দেবতা হিমালয় (হিমবান, হিমবন্ত) ও তার স্ত্রী দেবী মেনকার কন্যা। দেবীগঙ্গা হলেন পার্বতীর জ্যেষ্ঠ ভগিনী । এবং মৈনাক হলেন পার্বতীর জ্যেষ্ঠ ভ্রাতা।শিবের পাশে তার যে মূর্তি দেখা যায়, সেগুলি দ্বিভুজা। তবে তার একক মূর্তি চতুর্ভুজা, অষ্টভুজা বা দশভুজা, মহিষমর্দিনী সহস্রভুজা হয়; এবং এই মূর্তিগুলিতে তাঁকে সিংহবাহিনী রূপে দেখানো হয়। সাধারণত তাঁকে দয়াময়ী ও উগ্র দুই রূপেই দেখা হয়। তার দয়াময়ী মূর্তিগুলি হল কাত্যায়নী, অন্নপূর্ণা, মহাগৌরী, কমলা, ভুবনেশ্বরী ও ললিতা প্রভৃতি। অন্যদিকে তার ভয়ংকরী রূপগুলি হল দুর্গা, কালী, চামুণ্ডা, তারা, চণ্ডী ইত্যাদি। চৈত্র মাসের শুক্লানবমীর মৃগশিরা নক্ষত্রযুক্ত ব্রহ্মমূহুর্তে সদাশিবপত্নী শিবা পার্বতীরূপে মেনকার গর্ভে লীলাবশত মনুষ্য চর্ম ধারণ করে জন্ম নেন। তাই এই পবিত্র তিথির উক্ত দিনটিকে সনাতন ধর্মের “বিশ্ব মাতৃ দিবস” হিসেবে পালন করা হয়। আবার এটি ‘দেবী জয়ন্তী’ নামেও বিখ্যাত। এই দিনেই ভগবান রামচন্দ্রের জন্ম হয়, যা ‘রামনবমী’ নামে পরিচিত।
ব্যুৎপত্তি
thumb|upright|চতুর্ভূজা [[ললিতা দেবীর রূপে পার্বতী, সঙ্গে তার দুই পুত্র গণেশ ও স্কন্দ (কার্তিক), ওড়িশা, ভারত, একাদশ শতাব্দীর ভাস্কর্য, ব্রিটিশ মিউজিয়ামে রক্ষিত।.]] "পার্বতী" শব্দের অর্থ "পর্বতের কন্যা"। পার্বতী পর্বতের রাজা হিমালয়ের কন্যা বলে তাঁকে পার্বতী বলা হয়। হিমালয়ের কন্যা বলে তার অন্য নাম "শৈলজা", "অদ্রিজা", "নগজা", "নগনন্দিনী", "শৈলপুত্রী", "হৈমবতী", "গিরিজা" , "গিরিনন্দিনী", বা "গিরিজাপুত্রী"। কখনও কখনও পার্বতীকে "পবিত্রা"ও বলা হয়; কারণ, তাঁকে অপাপবিদ্ধা ও পবিত্র মনে করা হয়। শিব ও তাঁকে একত্রে শাক্ত সর্বোচ্চ ঈশ্বর আদি পরাশক্তির "সগুণ স্বরূপ" মনে করা হয়।
শ্রীশ্রীচণ্ডী-তে তার অনেকগুলি নামের উল্লেখ আছে। এগুলির মধ্যে দুর্গা, মহাশক্তি, অম্বিকা, গৌরী, ভৈরবী, কালী, উমা, ললিতা, মাতৃ, মাহেশ্বরী, ভবানী ইত্যাদি উল্লেখযোগ্য। ললিতা সহস্রনাম স্তবে পার্বতীর ১০০০টি নামের উল্লেখ আছে।
পার্বতীর সবচেয়ে বেশি পরিচিত দুটি নাম হল উমা ও অপর্ণা। কয়েকটি প্রাচীন ধর্মগ্রন্থে দাক্ষায়ণীকে উমা বলা হলেও, রামায়ণে পার্বতীকেই উমা বলা হয়েছে। হরিবংশ-এ পার্বতীকে প্রথমে "অপর্ণা" বলে, পরে "উমা" বলা হয়েছে। অপর্ণা শব্দের অর্থ, যিনি ঘোর তপস্যা করেছেন (শিবকে পতি রূপে লাভ করার জন্য)। পার্বতীর মা মেনকা তার তপস্যা দেখে বলেছিলেন, "উ মা" (আর না)। সেই থেকে পার্বতীর অপর নাম উমা। অন্যদিকে পার্বতী একসঙ্গে "গৌরী" (গৌরবর্ণা দেবী) এবং "কালী" বা "শ্যামা" (কৃষ্ণবর্ণা দেবী) নামে অভিহিত হন। কারণ, তিনি শান্ত স্ত্রী উমা। কিন্তু বিপদের সময় ভয়ংকরী কালী দেবীতে রূপান্তরিত হন। এই দুই পরস্পর বিপরীত রূপ পার্বতীর দুই রকম প্রকৃতির কথা নির্দেশ করে। আবার "কামাখ্যী" রূপে তিনি ভক্তির দেবী।
উৎসব
upright|thumb|গৌরীরূপে পূজিত পার্বতী ভাদ্র মাসের শুক্লপক্ষের সপ্তমী, অষ্টমী ও নবমী তিথিতে গৌরীপূজা হয়। তাঁকে শস্য ও নারীর রক্ষাকারী দেবী মনে করা হয়। গৌরীপূজাও সাধারণত মেয়েরাই করে। এই উৎসবটি পার্বতীর পূত্র গণেশের পূজার (গণেশ চতুর্থী) সঙ্গে যুক্ত। মহারাষ্ট্র ও কর্ণাটকে গৌরীপূজা খুব জনপ্রিয়। রাজস্থানে গঙ্গৌর উৎসবের সময় গৌরীপূজা হয়। চৈত্র মাসের প্রথম দিন পূজা শুরু হয় এবং ১৮দিন চলে। এই সময় মাটি দিয়ে ঈশ্বর আর গৌরীমূর্তি বানানো হয়। পার্বতী পূজার একটি বিশেষ উৎসব হল নবরাত্রি ও দুর্গাপূজা বাংলাতে মহালয়া থেকে দশমী অবধি দেবী পার্বতীর মহিষাসুরমর্দিনী রূপের পুজো হয়। এই সময় পার্বতীর সব কটি রূপকে পূজা করা হয়। উত্তর ভারতে নবরাত্রি উৎসবের সময় শৈলপুত্রী, ব্রহ্মচারিণী, চন্দ্রঘণ্টা, কুষ্মাণ্ডা, স্কন্দমাতা, কাত্যায়ানী, কালরাত্রি, মহাগৌরী ও সিদ্ধিদাত্রী - এই নবদুর্গার পূজা হয়।
চৈত্র ও বৈশাখ মাসের শুক্লা তৃতীয়ার দিন হয় "গৌরী তৃতীয়া"। হিন্দুরা বিশ্বাস করেন, এই সময় একমাস পার্বতী বাপের বাড়িতে থাকেন। মহারাষ্ট্র ও কর্ণাটকে এই উৎসব খুব জনপ্রিয়। উত্তর ভারতে এই উৎসব ততটা জনপ্রিয় নয়। পশ্চিমবঙ্গে এই উৎসব পালিতই হয় না। এই সময় সধবা মেয়েরা পিরামিড আকৃতির ধাপযুক্ত বেদী তৈরি করে তার উপরে পার্বতীর মূর্তি ও নিচে গয়নাগাটি, অন্যান্য দেবদেবীর মূর্তি ও ছবি ইত্যাদি রাখেন। রাতে প্রার্থনা করা হয়। তামিলনাড়ু ও অন্ধ্রপ্রদেশে দীপাবলির দিন কেতরা গৌরী বৃতাম উৎসব হয়। এইদিন সধবা মেয়েরা সারাদিন উপোষ করেন এবং মিষ্টি বানিয়ে বাড়ির সকলের মঙ্গল্যের জন্য দেবীকে মিষ্টি দিয়ে পূজা করেন। চৈত্র মাসের শুক্লানবমীর মৃগশিরা নক্ষত্রযুক্ত ব্রহ্মমূহুর্তে সদাশিবপত্নী শিবা পার্বতীরূপে মেনকার গর্ভে লীলাবশত মনুষ্য চর্ম ধারণ করে জন্ম নেন। তাই এই পবিত্র তিথির উক্ত দিনটিকে সনাতন ধর্মের “বিশ্ব মাতৃ দিবস” হিসেবে পালন করা হয়। আবার এটি ‘দেবী জয়ন্তী’ নামেও বিখ্যাত।
মন্দির
থাম্ব|পার্বতী কর্ণাটকের কল্লুর শহরে মুকাম্বিকা দেবী মন্দির হল পার্বতীর একটি বিখ্যাত মন্দির।
নঙ্গানলুর
নঙ্গানলুর বা নঙ্গাইনল্লুর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ ২০১১ খ্রিস্টাব্দের সেপ্টেম্বর মাসের পর থেকে নঙ্গানলুর চেন্নাই নগর নিগমের অন্তর্ভুক্ত হয়। লোকালয়টি চেন্নাই আন্তর্জাতিক বিমানবন্দরের অতি নিকটে অবস্থিত। তামিল ভাষায় নঙ্গাই-নল্লুর শব্দবন্দের অর্থ সুস্বভাবের নারী।
এখানে রয়েছে দীর্ঘ এবং  প্রস্থ বিশিষ্ট একটি রোলার স্কেটিং রিং, যা সমগ্র তামিলনাড়ুর মধ্যে বৃহত্তম।
জনতত্ত্ব
২০০১ খ্রিস্টাব্দের জনগণনা অনুযায়ী নঙ্গানলুর পুরসভার জনসংখ্যা ছিল ৮৬,২৩০ জন, যার মধ্যে হিন্দু মুসলিমের জৈন এবং খ্রিস্টান সংখ্যার আধিক্য দেখা যায়। তামিলনাড়ুর বাইরে থেকে আসা যথেষ্ট সংখ্যক লোক এখানে বসবাস করেন। মূলত আইটি সেক্টর গুলির প্রভূত উন্নতি এবং বহু আইটি পার্ক তৈরি হওয়ার কারণে শহরতলী নঙ্গানলুরের জনসমাগম উত্তরোত্তর বৃদ্ধি পেয়েছে।
পরিবহন
নিকটবর্তী রেলওয়ে স্টেশন দুটি হলো চেন্নাই শহরতলি রেলওয়ের পালবন্তাঙ্গল রেলওয়ে স্টেশন এবং মীনমবক্কম রেলওয়ে স্টেশন। চেন্নাই মেট্রোর নীল লাইনের অন্তর্গত নঙ্গানলুর রোড মেট্রো স্টেশন এই লোকালয়ের নিকটবর্তী।
চেন্নাই এমটিসি বাস পরিষেবার মাধ্যমে নঙ্গানলুর চেন্নাই ও পার্শ্ববর্তী পুন্তমল্লী, ত্যাগরায়নগর, কীলকট্টলাই, তিরুবান্মিয়ুর, মূবরসমপেট্টাই, পেরম্বুর, কোয়মবেড়ু প্রভৃতি অঞ্চলের সাথে যুক্ত৷
কলকলিয়া ইউনিয়ন
কলকলিয়া ইউনিয়ন সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। এর আয়তন ২১ বর্গ কিলোমিটার এবং জনসংখ্যা ৩৮,০০০।